Ville Koivunen

Ville Tapio Robert Koivunen (s. 13. kesäkuuta 2003 Oulu) on suomalainen jääkiekkoilija, joka pelaa NHL-seura Pittsburgh Penguinsissä. Koivunen on pelipaikaltaan oikea laitahyökkääjä, mutta hän on pelannut myös keskellä.

 Ura 
 Seuraura 
Koivunen aloitti jääkiekkoilun nelivuotiaana Oulun Kärpissä. Hän sijoittui kaudella 2018–2019 tehoilla 20+33=53 koko C-nuorten SM-karsintojen pistepörssissä kolmanneksi edellään vain Jokipoikien Rasmus Kuiri ja joukkuetoveri Leevi Kinnunen. Koivunen voitti myös koko C-nuorten SM-sarjan piste- (Reijo Leppänen -palkinto) ja syöttöpörssin tehoilla 13+27=40. Hän voitti myös sarjan pudotuspelien piste- ja syöttöpörssin tehoilla 6+12=18. Koivunen voitti kauden päätteeksi C-nuorten Suomen-mestaruuden ja hänet valittiin sarjan tähdistökentälliseen. Kaudella 2019–2020 Koivunen voitti koko B-nuorten SM-sarjan piste- (Matti Hagman -palkinto) ja maalipörssin (Raimo Summanen -palkinto). Hän voitti myös koko sarjan yhteenlasketun pistepörssin tehoilla 27+44=71. Koivunen palkittiin kauden päätteeksi koko sarjan parhaana pelaajana Esa Tikkanen -palkinnolla ja parhaana hyökkääjänä Esa Peltonen -palkinnolla sekä valittiin ensimmäiseen tähdistökentälliseen.

Kaudella 2020–2021 Koivunen voitti Kärppien U20-joukkueen sisäisen piste- ja maalipörssin tehoilla 23+26=49, joilla hän sijoittui koko U20 SM-sarjan yhteenlasketussa pistepörssissä kolmanneksi. Koivunen valittiin sarjan tammikuun kuukauden nuoreksi pelaajaksi. Hän voitti kauden päätteeksi U20 SM-sarjan hopeaa. Koivunen palkittiin sarjan vuoden tulokkaana Yrjö Hakala -palkinnolla ja hänet valittiin toiseen tähdistökentälliseen.

Toukokuussa 2021 Koivunen teki Kärppien kanssa kolmivuotisen SM-liigasopimuksen. Carolina Hurricanes varasi Koivusen toisella kierroksella 51. pelaajana NHL:n varaustilaisuudessa 2021. Hän teki jo elokuussa ennen ensimmäistäkään miesten pääsarjaottelua seuran kanssa kolmivuotisen tulokassopimuksen. Koivusen kausipalkka NHL:n puolella kahdella ensimmäisellä sopimuskaudella on 750 000 dollaria ja kolmannella kaudella 775 000 dollaria. AHL:n puolella hänen kausipalkkansa on 80 000 dollaria. Sopimukseen sisältyy myös 277 500 dollarin allekirjoitusbonus. Koivunen pelasi kauden 2021–2022 kuitenkin vielä lainalla Kärpissä. Hän teki liigadebyyttinsä runkosarjan avauskierroksella 11. syyskuuta 2021 JYPiä vastaan. Koivunen merkittiin Kärppien kolmosketjun vasempaan laitaan Aleksi Mustosen ja Juhamatti Aaltosen viereen. Hän sai ottelussa jääaikaa 14.46 minuuttia. Koivunen teki ottelussa myös liigauransa avausmaalin. Hän murtautui SM-liigaan, jossa Koivusen tulokaskausi toi kaikkiaan 53 runkosarjaottelussa tehot 11+18=29 ja kuudessa playoff-ottelussa yhden maalin. Hän voitti koko liigan runkosarjan tulokkaiden piste- ja syöttöpörssin. Koivunen sijoittui myös U20-ikäisten pistepörssissä kolmanneksi edellään vain Jukureiden Aatu Räty ja joukkuetoveri Topi Niemelä. Hän oli kauden päätteeksi kolmen parhaan ehdokkaan joukossa ehdolla SM-liigan vuoden tulokkaalle myönnettävän Jarmo Wasaman muistopalkinnon voittajaksi, mutta Koivunen sijoittui lopulta äänestyksessä toiseksi, kun palkinnon vei JYPin Joakim Kemell.

Myös kaudella 2022–2023 Koivunen jatkaa lainalla Kärpissä. Hän teki liigauransa ensimmäisen kypärätempun 26. tammikuuta 2023 vieraissa Saimaan Palloa vastaan. Koivusen toinen osuma jäi Kärppien 2–8-voittoon päättyneen ottelun voittomaaliksi. Hän sai ottelussa myös kakkossyöttöpisteen Ludwig Byströmin tekemään ylivoimamaaliin. Ari Lappalainen valitsi Koivusen ottelun Alumnien tähtien ykköstähdeksi. Kärppien kauden päätyttyä maaliskuussa 2023 hän ja Tuukka Tieksola liittyivät AHL-joukkue Chicago Wolvesin vahvuuteen. Koivunen pelasi siellä 12 runkosarjaottelua tehden yhden maalin. Wolvesin kauden päätyttyä runkosarjaan Hurricanes nosti hänet huhtikuussa NHL-joukkueensa harjoitusvahvuuteen loukkaantumisten varalta.

Heinäkuussa 2023 Carolina Hurricanes lainasi Koivusen takaisin Kärppiin vielä myös kaudeksi 2023–2024, kun Hurricanes jäi alkavalle kaudelle ilman AHL-joukkuetta. Koivunen pelasi syyskaudella paljon keskushyökkääjänä, mutta Ville Mäntymaan tultua Kärppien päävalmentajaksi hän vakinnuutti paikkansa ykkösketjun oikeassa laidassa Joonas Kemppaisen ja Teemu Turusen vieressä. Koivunen teki lopulta läpimurtonsa SM-liigan elittiin ja hän teki 59 runkosarjaottelussa 22 maalia ja yhteensä 56 tehopistettä, joilla Koivunen oli joukkueen paras syöttäjä ja toiseksi paras pistemies Turusen jälkeen. Koivunen jakoi SM-liigan pistepörssin seitsemännen sijan HIFK:n Jori Lehterän kanssa. Pudotuspeleissä hän teki 12 ottelussa viisi maalia ja 13 tehopistettä. Koivunen voitti Kärpissä pronssia kauden päätteeksi. NHL:n siirtoikkunan takarajalla maaliskuussa 2024 Koivusen pelaajaoikeudet siirtyivät Carolinasta Pittsburgh Penguinsiin. Kärppien SM-liigakauden päätyttyä huhtikuun lopulla Koivunen siirtyi AHL:n pudotuspeleihin valmistautuneen Pittsburghin farmijoukkue Wilkes-Barre/Scranton Penguinsin vahvuuteen, jossa hän teki maalin heti debyytissään pudotuspelien ensimmäisen kierroksen avausottelussa 25. huhtikuuta 2024 Lehigh Valley Phantomsia vastaan. Koivunen teki kahdessa pelaamassaan pudotuspeliottelussa yhtä monta tehopistettä.

Kauden 2024–2025 Koivunen aloitti AHL:ssä. Maaliskuun 2025 loppuun mennessä Koivunen oli tehnyt 21 maalia ja 55 tehopistettä, joilla hän johti joukkueensa pistepörssiä. Koivunen ja hänen ketjukaverinsa, toinen tulokas Rutger McGroarty, nostettiin NHL:ään loppurunkosarjan ajaksi 29. maaliskuuta. Koivunen teki NHL-debyyttinsä Pittsburgh Penguinsissä seuraavana päivänä Ottawa Senatorsia vastaan. Hän sai heti avauserässä kolmanneksi eniten peliaikaa kaikista hyökkääjistä ja pelasi myös yhden vaihdon ykkösylivoimalla. Pakkopelin aikana Koivunen pelasi maalinedushyökkääjänä. Jääaikaa hän sai koko ottelun aikana yli 17 minuuttia ja hän kirjasi kaksi laukausta kohti maalia ilman tehomerkintöjä. Penguinsin päävalmentaja Mike Sullivan kehui Koivusta ottelun jälkeisessä lehdistötilaisuudessa, sanoen ”Ville on fiksu pelaaja, joka näkee jään hyvin ja pelaa taitavasti syöttöpelejä. Olin utelias siitä, miten hän pärjää NHL-tason vauhdin ja kovuuden kanssa. Mielestäni erittäin hyvin, ja odotan innollani näkeväni häntä lisää.” Uransa toisessa NHL-ottelussa Koivunen teki ensimmäisen tehopisteensä syöttämällä McGroartyn tekemän tasoitusmaalin St. Louis Bluesia vastaan. Koivunen teki kahdeksassa NHL-ottelussa seitsemän tehopistettä, joilla hän oli tehokkain Penguins-tulokas sitten Jake Guentzelin, joka ylsi samaan kaudella 2016–2017. Penguinsin kausi päättyi runkosarjaan, minkä jälkeen Koivunen siirtyi pelaamaan AHL:n pudotuspelejä, jotka päättyivät Koivusen osalta kuitenkin jo ensimmäisellä kierroksella joukkueensa hävittyä pudotuspelisarjan. Kauden päätteeksi Koivunen nimettiin AHL:n tulokkaiden tähdistökentälliseen.

Kaudella 2025–2026 hän jatkoi AHL:ssä, jossa teki kuudessa ottelussa neljä maalia ja yhteensä 11 tehopistettä, kunnes hänet nostettiin lokakuun lopulla NHL:ään Penguinsin loukkaantumissuman vuoksi. Joulukuussa hän teki ensimmäisen maalinsa NHL:ssä rannelaukauksella Tampa Bay Lightningin maalivahti Jonas Johanssonin taakse. Ottelu oli Koivusen NHL-uran 24:s.

 Maajoukkueura 

Koivunen pelasi World U-17 Hockey Challengessa vuonna 2019, ja alle 18-vuotiaiden MM-kilpailuissa vuonna 2021, jolloin hän jakoi tehoilla 5+6=11 Suomen sisäisen syöttöpörssin voiton Samu Tuomaalan ja Aleksi Heimosalmen kanssa sekä oli joukkueen toiseksi paras pistemies Tuomaalan jälkeen.

Koivunen voitti hopeaa alle 20-vuotiaiden MM-kilpailuissa vuonna 2022. Hänet valittiin vuoden 2022 joulukuussa 2021 käynnistyneessä turnauksessa Itävaltaa vastaan pelatun alkulohkon ottelun päätteeksi Suomen ottelun parhaaksi pelaajaksi. Turnaus kuitenkin keskeytettiin useassa joukkueessa ilmenneiden koronavirustartojen vuoksi ja se pelattiin uudelleen elokuussa 2022. Vuoden 2023 turnauksessa Koivunen oli Suomen varakapteeni. Valmistavissa otteluissa hän oli joukkueen kapteeni. Yhteensä hän pelasi 35 nuorten ja 26 poikien maaottelua.

Suomen A-maajoukkueessa Koivunen on pelannut kaksi ottelua ilman tehopisteitä.Tilanne 12.11.2023 Hän teki A-maajoukkuedebyyttinsä Karjala-turnauksen toisessa ottelussa 11. marraskuuta 2023 Tampereen Nokia Arenassa Tšekkiä vastaan. Koivunen merkittiin Suomen kolmosketjun vasempaan laitaan Hannes Björnisen sekä toisen debytantin, Niko Huuhtasen viereen.

 Pelityyli 
Jatkoaika.com-verkkolehden toimittaja Riku Isokosken mukaan Koivusen vahvuuksia ovat hyvä pelinäkemys ja mailankäsittely, joiden ansiosta hän on tuottelias pelintekijä ja vaarallinen pelaaja hyökkäysalueella. Koivusen mukaan hänen on kuitenkin kehityttävä puolustussuuntaan ja ennen kaikkea parannettava luisteluaan, jotta vakiorooli NHL:ssä olisi mahdollinen.

 Tilastot 
 2020–2021  Kärpät  U20-SM  38  23  26  49  16  5  0  4  4  0        U18  7  4  6  10  0 2021–2022  Kärpät  SM-liiga  53  11  18  29  20  6  1  0  1  0        JMM  6  0  0  0  0 2022–2023  Kärpät  SM-liiga  52  12  16  28  26  3  0  1  1  0        JMM  5  0  2  2  0   Chicago Wolves  AHL  12  1  0  1  4  –  –  –  –  – 2023–2024  Kärpät  SM-liiga  59  22  34  56  26  12  5  8  13  14   WBS Penguins  AHL  –  –  –  –  –  2  1  1  2  2 2024–2025  WBS Penguins  AHL  63  21  35  56  52  2  0  2  2  2   Pittsburgh Penguins  NHL  8  0  7  7  4  –  –  –  –  – 3 kautta  yhteensä  SM-liiga  164  45  68  113  72  21  6  9  15  14 3 kautta  yhteensä  AHL  75  22  35  57  56  4  1  3  4  4

 Lähteet 

 Viitteet 

Luokka:Suomalaiset jääkiekkoilijat
Luokka:Carolina Hurricanesin varaamat pelaajat
Luokka:Vuonna 2003 syntyneet
Luokka:Elävät henkilöt